حکیم محمد اختر

حکیم محمد اختر (1928ء – 2 جون 2013ء) ایک پاکستانی عالم، مصنف، شاعر اور صوفی مرشد تھے۔ وہ جامعہ اشرف المدارس کے بانی تھے۔

1928ء میں پیدا ہوئے، حکیم اختر اسٹیٹ یونانی میڈیکل کالج الہ آباد اور مدرسہ بیت العلوم سرائے میر کے فاضل تھے۔ وہ ابرار الحق حقی کے خلیفہ مجاز تھے۔ ان کی تصانیف  میں معارف مثنوی اور فیضان محبت شامل ہیں۔

سوانح 
حکیم محمد اختر 1928ء میں پرتاپ گڑھ میں پیدا ہوئے۔ ان کی ابتدائی تعلیم پرتاپ گڑھ میں ہوئی اور انہوں نے سلطان پور میں قاری محمد صادق سے فارسی پڑھی۔ انہوں نے اسٹیٹ یونانی میڈیکل کالج الہ آباد سے طب یونانی کی تعلیم حاصل کی اور 1944 میں فارغ التحصیل ہوئے۔ اختر نے مدرسہ بیت العلوم سرائے میر میں درس نظامی کی تکمیل کی۔ انہوں  نے ماجد علی جونپوری کے شاگرد عبد الغنی پھولپوری سے صحاح ستہ پڑھیں۔ اختر ابتدائی عمر سے ہی تصوف سے متاثر تھے۔ انہوں نے عبد الغنی پھولپوری، ابرار الحق حقی اور محمد احمد پرتاپ گڑھی سے استفادہ کیا۔ حکیم محمد اختر تصوف کے اشرفیہ، چشتیہ، نقشبندیہ، قادریہ، سہروردیہ میں ابرار الحق کے خلیفہ مجاز ہیں۔

حکیم محمد اختر کی وفات 2 جون 2013ء کو کراچی میں ہوئی۔

تصانیف 
حکیم محمد اختر کی معروف تصانیف:
 معارف مثنوی، حکیم محمد اختر کی شاہکار تصنیف ہے، جو مثنوی مولانا روم کی اردو شرح ہے۔
 تجلیات جذب
 معرفت الہیہ
 روح کی بیماریاں اور ان کا علاج
 فیضان محبت
"پردیس میں تذکرۂ وطن"
"الہامات ربانی"
"انعامات ربانی"
"رسول اللّٰہ صلّی اللّٰہ علیہ وسلم کی نظر میں دنیا کی حقیقت"
"پیارے نبی صلّی اللّٰہ علیہ وسلم کی پیاری سنتیں"
"مجالس ابرار"
"ارشادات درد دل"
"تربیت عاشقان خدا جلد اول"
"تربیت عاشقان خدا جلد دوم"
"تربیت عاشقان خدا جلد سوم"
"انعامات صبر و تسلیم و رضا"
"صحبت اہل اللّٰہ کی اہمیت اور اس کے فوائد"
"صحبت اہل اللّٰہ اور سعادت نفس کا حصول"
"تمنائے بستئ صالحین"
"استغفار کے ثمرات"
"فضائل توبہ"
"علاج الغضب"
"علاج کبر"
"تعلق مع الله"
"حقوق الرجال"
"حقوق النساء"

حوالہ جات

کتابیات 
 
 

احناف
پاکستانی اسکولوں اور کالجوں کے بانیان
دیوبندی شخصیات
علمائے اہلسنت
کراچی کی شخصیات
Short description is different from Wikidata